KBANK คลอดมาตรการอุ้มลูกหนี้กระทบ COVID-19 พักชำระเงินต้นสินเชื่อบ้านสูงสุด 1 ปี
KBANK คลอดมาตรการอุ้มลูกหนี้กระทบ COVID-19 พักชำระเงินต้นสินเชื่อบ้านสูงสุด 1 ปี
KBANK คลอดมาตรการอุ้มลูกหนี้กระทบ COVID-19 พักชำระเงินต้นสินเชื่อบ้านสูงสุด 1 ปี
27 มี.ค. 2563

ธนาคารกสิกรไทย จำกัด (มหาชน) หรือ KBANK เปิดเผยว่า ธนาคารออกมาตรการพิเศษด้านสินเชื่อเพื่อช่วยแบ่งเบาภาระหนี้และเสริมสภาพคล่องให้กับลูกค้ารายย่อยและลูกค้าผู้ประกอบการที่ได้รับผลกระทบจากปัจจัยลบด้านเศรษฐกิจและสถานการณ์ COVID-19 ครอบคลุมผลิตภัณฑ์สินเชื่อ 6 ประเภท ได้แก่ บัตรเครดิตกสิกรไทย, บัตรเงินด่วน Xpress Cash, สินเชื่อเงินด่วน Xpress Loan, สินเชื่อบ้านกสิกรไทย, สินเชื่อธุรกิจ  K SME และสินเชื่อรถ KLeasing
สมาตรการพิเศษด้านสินเชื่อจากธนาคารกสิกรไทย มุ่งเน้นให้ความช่วยเหลือกับลูกค้า 3 ด้าน ได้แก่ พักชำระเงินต้นจ่ายแต่ดอกเบี้ย หรือพักชำระเงินต้นและดอกเบี้ย ลดยอดผ่อนต่องวด และ ขอวงเงินสินเชื่อเพื่อเพิ่มสภาพคล่อง เพื่อให้การช่วยเหลือด้านเงินทุนและสภาพคล่องที่สอดคล้องกับความต้องการของลูกค้า และสามารถประกอบอาชีพหรือดำเนินธุรกิจต่อไปได้ โดยล่าสุด ธนาคารได้ให้ความช่วยเหลือลูกค้าทั้งรายย่อยและลูกค้าผู้ประกอบการไปแล้วกว่า 54,000 ราย วงเงินกว่า 86,000 ล้านบาท

ทั้งนี้ ลูกค้าที่สนใจ สามารถลงทะเบียนได้ที่ K-Contact Center 02-8888888 และ K-BIZ Contact Center 02-8888822 ตั้งแต่วันที่ 1 เมษายน – 30 มิถุนายน 2563 ดูรายละเอียดเพิ่มเติมได้ที่ https://kbank.co/2xwnCqg